Държавен вестник, бр. 96, 2003 г., стр. 8

С Т Р .  8
Д Ъ Р Ж А В Е Н   В Е С Т Н И К
Б Р О Й  96
Чл. 31. (1) Считано от датата на влизане в сила
на наредбата през интервал три години МОСВ
изготвя доклади за резултатите от предходния
тригодишен период на нейното прилагане.
(2) Докладите по ал. 1 се изготвят въз осно-
вата на въпросник и структурен документ, ут-
върден със заповед на министъра на околната
среда и водите, съгласувано с министъра на
икономиката.
(3) Докладите по ал. 1 се изготвят не по-късно
от 9 месеца от края на обхванатия в тях триго-
дишен период.
(4) Достъпът до докладите се осъществява
по реда на ЗООС.
(5) Докладите задължително включват не-
обходимата достоверна и представителна ин-
формация и данни, доказващи изпълнението на
установените в глава втора на тази наредба
изисквания.
ДОПЪЛНИТЕЛНА РАЗПОРЕДБА
§ 1. По смисъла на тази наредба:
1. “Инсталация” е всяка съвкупност от ста-
ционарни технологически съоръжения и въз-
ли, извършваща една или повече дейности от
категориите съгласно приложение № 1. Спома-
гателните съоръжения и устройства, които са
технологически свързани с извършваните дей-
ности и са в състояние да окажат влияние върху
нивата на емисиите, образувани при експлоа-
тацията на съответната инсталация, се разглеж-
дат като част от последната.
2. “Действаща инсталация” е всяка инстала-
ция, която е въведена в експлоатация преди
датата на влизане в сила на тази наредба.
3. “Малка инсталация” е всяка инсталация с
консумация на разтворители под долните ПСКР
съгласно т. 1, 3, 4, 5, 8, 10, 13, 16 или 17 на при-
ложение № 2, а за останалите категории дей-
ности съгласно приложение № 2—с консума-
ция на разтворители под 10 t/годишно.
4. “Съществена промяна” е всяка промяна
на номиналната мощност на дадена инстала-
ция, която е свързана с увеличение на емисиите
на ЛОС с повече от 25 % за малките инсталации
или 10 % за останалите. Всяка промяна на но-
миналната мощност на дадена инсталация, ко-
ято по преценка на КО е в състояние да окаже
значителни отрицателни въздействия върху
здравето на хората или върху околната среда,
също се счита за съществена. Към инсталации-
те, които подлежат на издаване на комплексно
разрешително за експлоатация, се прилага оп-
ределението по § 1, т. 41 от допълнителните
разпоредби на ЗООС, съгласно която същест-
вена промяна е всяка промяна или разширение
на дейността на дадена инсталация, които спо-
ред КО могат да доведат до значителни отрица-
телни въздействия върху здравето на хората или
върху околната среда и които достигат крите-
риите или граничните стойности, определени в
приложение № 4 на ЗООС.
5. “Компетентни органи” за прилагане и
налагане на установените с тази наредба изис-
квания са РИОСВ, а за инсталациите, за чието
изграждане или експлоатация е необходимо
издаването на комплексно разрешително по
смисъла на чл. 117 ЗООС, е Министерството на
околната среда и водите.
6. “Оператор” е физическо или юридическо
лице, което е собственик на дадена инсталация
или осъществява контрол върху нейната екс-
плоатация.
7. “Емисия” е всяко изпускане на ЛОС в ат-
мосферния въздух от дадена инсталация.
8. “Неорганизирани емисии” са всички еми-
сии на ЛОС в атмосферния въздух, вкл. първо-
начално изпуснатите в почвите или водите,
които не се намират в отпадъчните газове. Раз-
творителите, съдържащи се в продуктите от
дадена дейност, също се разглеждат като не-
организирани емисии от съответната инстала-
ция, освен ако не е посочено друго в приложе-
ние № 2. Неорганизираните емисии включват
неорганизирани изпускания в околната среда
през прозорци, врати, вентилационни и други
подобни отвори.
9. “Отпадъчни газове” са съдържащите ЛОС
или други замърсители газове, чието оконча-
телно изпускане в атмосферния въздух се из-
вършва организирано, т. е. през изпускащо ус-
тройство (комин или пречиствателно съоръ-
жение). Обемният дебит на отпадъчните газо-
ве се изразява в кубични метра за час при нор-
мални условия.
10. “Общи емисии” означава сумата от неор-
ганизираните емисии и емисиите в отпадъчни-
те газове.
11. “Норма за допустими емисии” е опреде-
лена стойност за маса на ЛОС, изразена чрез
съответните специфични параметри като кон-
центрация, процент и/или ниво на емисиите при
нормални условия, която не може да бъде пре-
вишавана по време на един или повече предва-
рително зададени периоди.
12. “Вещество” е всеки химичен елемент или
съединение независимо от тяхното агрегатно
или друго състояние (например, състоянието, в
което са произведени).
13. “Препарат” е всяка смес или разтвор,
състоящи се от две или повече вещества.
14. “Органично съединение” е всяко съеди-
нение, което се състои от елементът въглерод
и един или няколко от следните елементи: во-
дород, азот, кислород, сяра, фосфор, силиций
или даден халоген. Въглеродните оксиди и не-
органичните карбонати и бикарбонати не са
органични съединения.